CELEX: 62016CN0019
Language: hr
Date: 2016-01-13 00:00:00
Title: Predmet C-19/16 P: Žalba koju su 13. siječnja 2016. podnijeli Al-Bashir Mohammed Al-Faqih, Ghunia Abdrabbah, Taher Nasuf, Sanabel Relief Agency Ltd protiv presude Općeg suda (sedmo vijeće) od 28. listopada 2015. u predmetu T-134/11, Al-Bashir Mohammed Al-Faqih, Ghunia Abdrabbah, Taher Nasuf, Sanabel Relief Agency Ltd protiv Europske komisije

21.3.2016   
            
            
               HR
            
            
               Službeni list Europske unije
            
            
               C 106/26
            
         Žalba koju su 13. siječnja 2016. podnijeli Al-Bashir Mohammed Al-Faqih, Ghunia Abdrabbah, Taher Nasuf, Sanabel Relief Agency Ltd protiv presude Općeg suda (sedmo vijeće) od 28. listopada 2015. u predmetu T-134/11, Al-Bashir Mohammed Al-Faqih, Ghunia Abdrabbah, Taher Nasuf, Sanabel Relief Agency Ltd protiv Europske komisije
   (Predmet C-19/16 P)
   (2016/C 106/28)
   Jezik postupka: engleski
   
      Stranke
   
   
      Žalitelji: Al-Bashir Mohammed Al-Faqih, Ghunia Abdrabbah, Taher Nasuf, Sanabel Relief Agency Ltd (zastupnici: N. Garcia-Lora, Solicitor, E. Grieves, Barrister)
   
      Druge stranke u postupku: Europska komisija, Vijeće Europske unije, Ujedinjena Kraljevina Velike Britanije i Sjeverne Irske
   
      Zahtjevi
   
   Žalitelji od Suda zahtijevaju da:
   
               —
            
            
               ukine pobijanu presudu od 28. listopada 2015.
            
         
               —
            
            
               zamijeni tu presudu svojom presudom i poništi pobijane mjere
            
         
               —
            
            
               naloži Komisiji, Vijeću i Ujedinjenoj Kraljevini snošenje troškova postupka pred Općim sudom i Sudom.
            
         
      Žalbeni razlozi i glavni argumenti
   
   Žalitelji u toj žalbi ističu četiri žalbena razloga.
   Prvim žalbenim razlogom osporava se odluka Općeg suda u dijelu u kojem on smatra da se pred njim nije na primjeren način osporilo meritornu odluku o uvrštavanju prva tri tužitelja na popis. Opći sud propustio je ispravno ocijeniti da je razlog IV. osporavanje Komisijine ocjene činjenica. Opći sud nije uzeo u obzir očitovanja tužitelja, koja se moralo uzeti u obzir jer (a) je Opći sud zatražio njihovo iznošenje (b) ih se dostavilo prije nego što je tuženik iznio svoju obranu i (c) su tužitelji uvijek isticali da žele osporavati ocjenu činjenica. Pristup Općeg suda nije usklađen s onim iz presude Ayadi protiv Komisije T-527/09 (14.4.15)
   Drugim žalbenim razlogom osporava se ocjena Općeg suda jer nije primijenio obvezujući sadržaj presude Kadi II. Opći sud propustio je samostalno ocijeniti osnovanost optužbi iz obrazloženja.
   Trećim žalbenim razlogom osporava se ocjena Općeg suda da je Komisija provela pažljivo i neovisno ispitivanje razloga za uvrštavanje na popis. Zaključak Općeg suda da je Komisija provela takvo ispitivanje ne može se prihvatiti s obzirom na činjenice u predmetu i prethodna sudska utvrđenja u drugim sličnim slučajevima.
   Četvrtim žalbenim razlogom osporava se ocjena Općeg suda da Sanabel nije imao aktivnu legitimaciju jer taj sud nije na ispravan način protumačio pravo. Aktivna legitimacija Sanabela ne ovisi o istodobnom utvrđivanju tog njegovog svojstva prema nacionalnom pravu, već o tome može li ga se smatrati subjektom koji ima takvu legitimaciju.